దిల్‌ప్రీత్ బజ్వా

దిల్‌ప్రీత్ సింగ్ బజ్వా (జననం 2003 జనవరి 26) భారతదేశంలో జన్మించిన క్రికెట్ ఆటగాడు. అతను కెనడా తరపున ఆల్ రౌండరుగా ఆడతాడు.

 తొలినాళ్ళ జీవితం 
దిల్‌ప్రీత్ పంజాబ్‌లోని గురుదాస్‌పూర్‌లో జన్మించారు. ఆయన ధరివాల్‌లోని గురు అర్జున్ దేవ్ సీనియర్ సెకండరీ స్కూల్‌లో విద్యను పూర్తి చేశాడు. ఆయన తండ్రి హర్‌ప్రీత్ సింగ్ వ్యవసాయ శాఖలో ఉద్యోగం చేయగా, తల్లి హర్లీన్ కౌర్ ప్రభుత్వ ఉపాధ్యాయురాలిగా పనిచేశారు.

2020లో, రాష్ట్ర జట్టుకు ఎంపిక కానందున అతను కెనడాకు వలస వెళ్ళాడు. 2023లో అతను మాంట్రియల్ టైగర్స్ తరపున గ్లోబల్ T20 కెనడా జట్టుకు ఆడాడు.

 అంతర్జాతీయ కెరీర్ 
2023 సెప్టెంబరులో దిల్‌ప్రీత్, 2023 ICC పురుషుల T20 ప్రపంచ కప్ అమెరికాస్ క్వాలిఫైయర్ కోసం జాతీయ జట్టులోకి తన తొలి పిలుపును అందుకున్నాడు. 2023 సెప్టెంబరు 30 న కెనడా తరపున బెర్ముడాపై ఆడిన మ్యాచ్‌తో ట్వంటీ20 అంతర్జాతీయ పోటీల్లోకి అడుగుపెట్టాడు. 2024 ఫిబ్రవరిలో నేపాల్‌తో జరిగిన సిరీస్ కోసం వన్‌డే జట్టులో చోటు సాధించుకున్నాడు. 2024 ఫిబ్రవరి 10 న నేపాల్‌తో తన తొలి వన్డే అంతర్జాతీయ మ్యాచ్ ఆడాడు.

2024 మేలో 2024 ICC పురుషుల T20 ప్రపంచ కప్ టోర్నమెంటు కోసం కెనడా జట్టులో చోటు దక్కించుకున్నాడు.

 మూలాలు 

వర్గం:కెనడా టీ20 క్రికెట్ క్రీడాకారులు
వర్గం:2003 జననాలు
వర్గం:జీవిస్తున్న ప్రజలు